O Δημήτρης Δημητριάδης φτιάχνει τάρτα μήλου με κρέμα αμυγδάλου
Γνωστοί σεφ μαγειρεύουν από το σπίτι τους για τον Γαστρονόμο και μας στέλνουν comfort συνταγές, σήμερα ο σεφ Δημήτρης Δημητριάδης φτιάχνει τάρτα μήλου.
180 γρ. βούτυρο, αγελάδος, σε θερμοκρασία δωματίου, 50 γρ. άχνη ζάχαρη, 4 γρ. αλάτι, 2 κρόκοι αυγού, 50 γρ. γάλα, 150 γρ. άχνη ζάχαρη, 150 γρ. βούτυρο, αγελάδος, σε θερμοκρασία δωματίου, 150 γρ. πούδρα αμυγδάλου, 10 γρ. κορν φλάουρ, 80 γρ. αυγά, 1 κιλό μήλα, κομμένα σε κύβους, 200 γρ. ζάχαρη, 20 γρ. κορν φλάουρ, 10 γρ. κανέλα σε σκόνη, 50 γρ. σταφίδες
Για να φτιάξουμε τη ζύμη της τάρτας ανακατεύουμε σε ένα βαθύ μπολ όλα τα υλικά μαζί, μέχρι να έχουμε μια ελαστική ζύμη.Βουτυρώνουμε ένα στρογγυλό ταψάκι ή ένα τσέρκι διαμέτρου περίπου 25 εκ. Βάζουμε τη ζύμη ανάμεσα σε δύο λαδόκολλες κι ανοίγουμε με ένα πλάστη σε πάχος 2 εκατοστών. Στρώνουμε προσεχτικά τη ζύμη στο ταψάκι και την ψήνουμε στους 160°C για 20 λεπτά. Αφήνουμε τη βάση να κρυώσει.Ετοιμάζουμε την κρέμα αμυγδάλου ανακατεύοντας όλα τα υλικά μαζί στο μίξερ για περίπου 2 λεπτά. Αν δεν έχουμε μίξερ τα ανακατεύουμε με έναν αυγοδάρτη. Στρώνουμε την κρέμα αμυγδάλου στη ζύμη και ψήνουμε πάλι στους 160°C για περίπου 20 λεπτά. Τη βγάζουμε από τον φούρνο κι αφήνουμε να κρυώσει καλά.Βάζουμε τα κομμένα μήλα και τη ζάχαρη σε μια κατσαρόλα και σε μέτρια φωτιά. Τα ανακατεύουμε μέχρι να καραμελώσουν. Προσθέτουμε το κορν φλάουρ αφού το έχουμε διαλύσει σε μισό φλιτζάνι νερό. Προσθέτουμε επίσης την κανέλα και τις σταφίδες, ανακατεύουμε καλά και μεταφέρουμε τα μήλα στην ταρτιέρα πάνω από την κρέμα. Ξαναβάζουμε στον φούρνο για 10 λεπτά στους 180°C, ίσα ίσα για να πάρουν λίγο ακόμη χρώμα τα μήλα.
Αλεύρι (ζύμες),Αμύγδαλα,Μήλο